**INDOKOLÁS**

**Egyes lakás- és helyiséggazdálkodással kapcsolatos önkormányzati rendeletek módosításáról szóló önkormányzati rendelethez**

**1. §**

Az önkormányzat tulajdonában lévő lakások elidegenítésének szabályairól szóló 12/1994. (IV.7.) önkormányzati rendelet bevezető részének módosítását tartalmazza a felhatalmazó rendelkezések tekintetében.

**2. §**

Az önkormányzat tulajdonában lévő lakások elidegenítésének szabályairól szóló 12/1994. (IV.7.) önkormányzati rendelet 1. § (1) bekezdése módosítása technikai jellegű, az „önkormányzat” rövid megjelölés bevezetését tartalmazza.

A rendelet 1. § (2) bekezdése módosítását tartalmazza, az önkormányzati lakhatási lehetőségek közül törlésre kerül a Fiatal Családok Otthona, valamint az átvonuló szállások, azok megszűnésére tekintettel. A MOP-ház és a Nyugdíjasok Háza pontos címe feltüntetésre kerül.

A rendelet 1. § (3) bekezdése módosítása technikai jellegű, a „Lakástörvény” rövid megjelölés bevezetését tartalmazza.

**3. §**

A kialakult gyakorlatot követve az önkormányzat tulajdonában lévő lakások elidegenítésének szabályairól szóló 12/1994. (IV.7.) önkormányzati rendelet 2. § (3)-(5) bekezdésében a pénzügyeket ellátó bizottság megnevezés helyett gazdasági ügyeket ellátó bizottság került meghatározásra.

**4. §**

Az önkormányzat tulajdonában lévő lakások elidegenítésének szabályairól szóló 12/1994. (IV.7.) önkormányzati rendelet 10. § (2) bekezdésének módosítása technikai jellegű, a „Közgyűlés” rövid megjelölés bevezetését tartalmazza.

**5-6. §**

A jogszabályszerkesztésről szóló 61/2009. (XII. 14.) IRM rendelet 48. § (1) bekezdésének megfelelően a felsorolást tartalmazó szabályozás esetében a pontok a latin abc kisbetűivel és „)” jellel kerültek megjelölésre az önkormányzat tulajdonában lévő lakások elidegenítésének szabályairól szóló 12/1994. (IV.7.) önkormányzati rendelet 12. § (1)-(2) bekezdéseiben és 14. §-ában.

**7. §**

A jogszabályszerkesztésről szóló 61/2009. (XII. 14.) IRM rendelet 21. § (5) bekezdésében foglaltaknak megfelelően merev hivatkozásként került az önkormányzat tulajdonában lévő lakások elidegenítésének szabályairól szóló 12/1994. (IV.7.) önkormányzati rendelet 17. § (1) bekezdésébe a Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet megjelölése.

**8. §**

A Lakástörvény 62. § (3) bekezdésében foglaltaknak megfelelően az önkormányzat tulajdonában lévő lakások elidegenítésének szabályairól szóló 12/1994. (IV.7.) önkormányzati rendelet 17/A. §-ban kerültek szabályozásra a lakások elidegenítéséből származó bevételek felhasználására vonatkozó részletes szabályok.

**9. §**

Az önkormányzat tulajdonában lévő helyiségek elidegenítésének szabályairól szóló 26/1994. (VII.7.) önkormányzati rendelet bevezető részének módosítását tartalmazza a felhatalmazó rendelkezések tekintetében.

**10. §**

Az önkormányzat tulajdonában lévő helyiségek elidegenítésének szabályairól szóló 26/1994. (VII.7.) önkormányzati rendelet 3. §-ának módosítását tartalmazza, ami technikai jellegű módosítás, a „ha” kötőszó bekerült a mondatba, anélkül nem volt értelmezhető. A felsorolásból a d) pont hatályon kívül helyezésre kerül, mivel a gyakorlatban nincs szükség az alkalmazására.

**11. §**

Az önkormányzat tulajdonában lévő helyiségek elidegenítésének szabályairól szóló 26/1994. (VII.7.) önkormányzati rendelet 6. § (1) bekezdésének módosítását tartalmazza, a kialakult gyakorlat rendeleti szinten történő szabályozására kerül sor a Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelettel összhangban.

**12. §**

Az önkormányzat tulajdonában lévő helyiségek elidegenítésének szabályairól szóló 26/1994. (VII.7.) önkormányzati rendelet II. fejezet címe módosításra kerül.

**13. §**

Az önkormányzat tulajdonában lévő helyiségek elidegenítésének szabályairól szóló 26/1994. (VII.7.) önkormányzati rendelet 9. § (5) bekezdésének módosítását tartalmazza, ami technikai jellegű módosítás, mivel korábban bevezetésre került az „önkormányzat” rövid megjelölés, így a továbbiakban is ezt kell alkalmazni.

A jogszabályszerkesztésről szóló 61/2009. (XII. 14.) IRM rendelet 48. § (1) bekezdésének megfelelően a pontok a latin abc kisbetűivel és „)” jellel kerültek megjelölésre a rendelet 9. § (5) bekezdésében található felsorolásban.

**14. §**

Az önkormányzat tulajdonában lévő helyiségek elidegenítésének szabályairól szóló 26/1994. (VII.7.) önkormányzati rendelet 13. § b) pontjának módosítása technikai jellegű, a „Lakástörvény” rövid megjelölés bevezetését tartalmazza.

**15. §**

A jogszabályszerkesztésről szóló 61/2009. (XII. 14.) IRM rendelet 48. § (1) bekezdésének megfelelően a pontok a latin abc kisbetűivel és „)” jellel kerültek megjelölésre az önkormányzat tulajdonában lévő helyiségek elidegenítésének szabályairól szóló 26/1994. (VII.7.) önkormányzati rendelet 13/A. § (1) bekezdésében található felsorolásban.

**16. §**

Az önkormányzat tulajdonában lévő helyiségek elidegenítésének szabályairól szóló 26/1994. (VII.7.) önkormányzati rendelet 14. § (1) bekezdésének módosítása technikai jellegű a hatályos vagyonrendeletre történő hivatkozással.

**17. §**

Az önkormányzat tulajdonában lévő helyiségek elidegenítésének szabályairól szóló 26/1994. (VII.7.) önkormányzati rendelet 15. § (1) bekezdés a) pontjából hatályon kívül helyezésre kerül „a társadalombiztosítási alap javára teljesítendő tartozása van” feltétel, mivel a gyakorlatban nincs szükség az alkalmazására.

**18. §**

Az önkormányzat tulajdonában lévő helyiségek elidegenítésének szabályairól szóló 26/1994. (VII.7.) önkormányzati rendelet 5. §-át helyezi hatályon kívül, mert az abban hivatkozott jogszabályhely már hatálytalan.

A 17. § hatályon kívül helyezésre kerül, mivel az abban foglaltakat a Lakástörvény 62. § (1) bekezdése tartalmazza, amely rendelkezések nem ismételhetőek meg önkormányzati rendeletben a jogalkotásról szóló 2010. évi CXXX. törvény 3. § szerint.

**19. §**

A helyiségbérlet szabályairól szóló 17/2006. (V.25.) önkormányzati rendelet bevezető részének módosítását tartalmazza a felhatalmazó rendelkezések tekintetében.

**20. §**

A helyiségbérlet szabályairól szóló 17/2006. (V.25.) önkormányzati rendelet 2. § (1) bekezdés a) pontja az Önkormányzat többi rendeletével és a kialakult gyakorlattal összhangban a tulajdonosi joggyakorló bizottság megnevezését pontosítja.

Az elavult szóhasználat (házkezelőség) helyett a „SZOVA NZrt.” rövid megjelölés kerül bevezetésre a 2. § (1) bekezdés c) pontjában.

**21. §**

A helyiségbérlet szabályairól szóló 17/2006. (V.25.) önkormányzati rendelet 3. §-ának módosítása technikai jellegű, a „Polgármesteri Hivatal” rövid megjelölés bevezetését tartalmazza.

Ugyanezen szakaszból hatályon kívül kerül a közhasznú társaság megnevezés arra tekintettel, hogy a gazdasági társaság elnevezés magában foglal minden társasági formát.

**22. §**

A helyiségbérlet szabályairól szóló 17/2006. (V.25.) önkormányzati rendelet 4. § (1) bekezdéséből hatályon kívül kerül a jogi személyiség nélküli gazdasági társaság megnevezés, mivel a hatályos Polgári Törvénykönyv kizárólag jogi személyiségű gazdasági társaságokat nevesít.

**23. §**

A helyiségbérlet szabályairól szóló 17/2006. (V.25.) önkormányzati rendelet 5. (2) bekezdését módosítja a kialakult gyakorlatra tekintettel.

A rendelet 5. § (2) bekezdés b) pontja módosítása technikai jellegű, a „Lakástörvény” rövid megjelölés bevezetését tartalmazza.

Az 5. § (4) bekezdésben a kialakult gyakorlatnak megfelelően a mérlegelés lehetősége hatályon kívül helyezésre kerül.

**24. §**

A helyiségbérlet szabályairól szóló 17/2006. (V.25.) önkormányzati rendelet 7. § (1) és (3) bekezdéseinek módosítását az indokolja, hogy a gyakorlatban zártkörű (meghívásos) pályázat kiírására nem kerül sor.

**25. §**

A helyiségbérlet szabályairól szóló 17/2006. (V.25.) önkormányzati rendelet 8. § (2) bekezdés b) pontjának módosítását a verseny átláthatóságának és tisztaságának biztosítása érdekében a bérleti díj ingatlanforgalmi értékbecsléssel történő alátámasztása indokolja, amely a gyakorlatban már alkalmazásra kerül.

A 8. § (2) bekezdés c) pontjának kiegészítését az indokolja, hogy a helyiség felhasználásának célja és az abban folytatható tevékenységek megjelölése nem minden esetben pályázati feltétel.

**26. §**

A helyiségbérlet szabályairól szóló 17/2006. (V.25.) önkormányzati rendelet 9. § (2) bekezdésének módosítására a vagyonrendelettel összhangban kerül sor.

**27. §**

A helyiségbérlet szabályairól szóló 17/2006. (V.25.) önkormányzati rendelet 10. § (1) bekezdésének technikai jellegű pontosítását tartalmazza.

**28. §**

A helyiségbérlet szabályairól szóló 17/2006. (V.25.) önkormányzati rendelet 11. § (1) bekezdésének módosítását tartalmazza a 3 tagú bizottság által lefolytatásra kerülő pályázati tárgyalás kialakult gyakorlatára tekintettel.

**29. §**

Az elavult szóhasználat (házkezelőség) helyett a „SZOVA NZrt.” rövid megjelölés használata történik a helyiségbérlet szabályairól szóló 17/2006. (V.25.) önkormányzati rendelet 14. § (1) bekezdésben és 14. § (3) bekezdés a) pontjában.

**30. §**

A helyiségbérlet szabályairól szóló 17/2006. (V.25.) önkormányzati rendelet 16. § (1) bekezdés d) pontja a vagyonrendelet szerint kialakult gyakorlatnak megfelelően került kiegészítésre.

**31-36. §**

Az elavult szóhasználat (házkezelőség) helyett a „SZOVA NZrt.” rövid megjelölés használata történik a helyiségbérlet szabályairól szóló 17/2006. (V.25.) önkormányzati rendeletben.

**37. §**

A helyiségbérlet szabályairól szóló 17/2006. (V.25.) önkormányzati rendelet 26. § (1) bekezdése az ingatlanforgalmi értékbecslés követelményével kerül kiegészítésre.

Az elavult szóhasználat (házkezelőség) helyett a „SZOVA NZrt.” rövid megjelölést használja a 26. § (2) bekezdése.

**38. §**

Az elavult szóhasználat (házkezelőség) helyett a „SZOVA NZrt.” rövid megjelölést használja a helyiségbérlet szabályairól szóló 17/2006. (V.25.) önkormányzati rendelet 27. § (2) bekezdése.

**39. §**

A helyiségbérlet szabályairól szóló 17/2006. (V.25.) önkormányzati rendelet 28. §-ában szereplő módosítást a helyiséget jogcím nélkül használók kétszeres, illetve háromszoros összegű használati díj fizetési kötelezettség alóli mentesítése indokolja.

**40. §**

Az elavult szóhasználat (házkezelőség) helyett a „SZOVA NZrt.” rövid megjelölést használja a helyiségbérlet szabályairól szóló 17/2006. (V.25.) önkormányzati rendelet 34. § (2) bekezdése.

**41. §**

A helyiségbérlet szabályairól szóló 17/2006. (V.25.) önkormányzati rendelet 36. § (2)-(3) bekezdésének módosítását a hagyatéki eljárásról szóló 2010. évi XXXVIII. törvényi szabályozással megfelelő összhang megteremtése, valamint az elavult szóhasználat (házkezelőség) helyett a „SZOVA NZrt.” rövid megjelölés használata indokolja.

**42. §**

Az elavult szóhasználat (házkezelőség) helyett a „SZOVA NZrt.” rövid megjelölést használja a helyiségbérlet szabályairól szóló 17/2006. (V.25.) önkormányzati rendelet 38. § (2) bekezdése.

**43. §**

Az elavult szóhasználat (házkezelőség) helyett a „SZOVA NZrt.” rövid megjelölést használja a helyiségbérlet szabályairól szóló 17/2006. (V.25.) önkormányzati rendelet 39. § (1)-(2) bekezdése.

**44. §**

A helyiségbérlet szabályairól szóló 17/2006. (V.25.) önkormányzati rendelet 2. § (3)-(4) bekezdése hatályon kívül helyezésre kerül, mivel ezeket a rendelkezéseket a vagyonrendelet részletesen szabályozza.

Az 5. § (5) bekezdés hatályon kívül helyezésre kerül a kialakult gyakorlatra tekintettel.

A 7. § (2) bekezdés és a 9. § (4) bekezdésének hatályon kívül helyezését az indokolja, hogy a gyakorlatban zártkörű (meghívásos) pályázat kiírására nem kerül sor.

A 35. § (1) bekezdés hatályon kívül helyezésére amiatt kerül sor, mert a hivatkozott jogszabály nem hatályos.

**45. §**

A Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet bevezető részének módosítását tartalmazza a felhatalmazó rendelkezések tekintetében.

**46. §**

A rendelet hatályba lépését tartalmazza.